CELEX: 62022TN0077
Language: mt
Date: 2022-02-09 00:00:00
Title: Kawża T-77/22: Rikors ippreżentat fid-9 ta’ Frar 2022 – Asesores Comunitarios vs Il-Kummissjoni

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/31
            
         
      Rikors ippreżentat fid-9 ta’ Frar 2022 – Asesores Comunitarios vs Il-Kummissjoni
      (Kawża T-77/22)
      (2022/C 138/36)
      Lingwa tal-kawża: l-Ingliż
      
         Partijiet
      
      
         Rikorrent: Asesores Comunitarios SL (Madrid, Spanja) (rappreżentant: J. Monrabà Bagan, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni Nru C(2021) 8946 final tat-3 ta’ Diċembru 2021 li tirrifjuta l-iżvelar tal-pjan għall-irkupru u r-reżiljenza ta’ Spanja; u
               
            
                  —
               
               
                  tikkundanna lilll-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq il-fatt li l-konvenuta applikat b’mod inkorrett ir-raba’ inċiż tal-Artikolu 4(1)(a) tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (1) billi ppreġudikat l-interess pubbliku fir-rigward tal-politika finanzjarja u ekonomika. Huwa wkoll allegat li d-deċiżjoni kkontestata ma ddikjaratx b’mod korrett il-fatti relatati ma’ theddida ipotetika għall-istabbiltà ekonomika tar-Renju ta’ Spanja minħabba l-iżvelar tal-Pjan għall-Irkupru u r-Reżiljenza tiegħu lir-rikorrenti.
               
            
                  2.
               
               
                  It-tieni motiv ibbażat fuq il-fatt li l-konvenuta applikat b’mod inkorrett l-Artikolu 4(1)(b) tar-Regolament (KE) Nru 1049/2001 billi qieset li l-iżvelar pubbliku tad-dokumenti mitluba jkun jikser il-ħajja privata u l-integrità tal-individwi msemmija f’dawn id-dokumenti.
               
            
                  3.
               
               
                  It-tielet motiv ibbażat fuq il-fatt li l-konvenuta applikat b’mod inkorrett l-Artikolu 4(3) tar-Regolament (KE) Nru 1049/2001 billi qieset li l-iżvelar pubbliku tad-dokumenti mitluba jkun jippreġudika serjament il-proċess deċiżjonali kontinwu.
               
            
                  4.
               
               
                  Ir-raba’ motiv ibbażat fuq il-fatt li l-konvenuta applikat b’mod inkorrett l-Artikolu 4(3) tar-Regolament (KE) Nru 1049/2001 billi qieset li ma ġie stabbilit ebda interess pubbliku superjuri fl-iżvelar tad-dokumenti mitluba li jipprevali fuq in-neċessità li jiġi protett il-proċess deċiżjonali kontinwu.
               
            
         (1)  ĠU Edizzjoni Speċjali bil-Malti, Kapitolu 1, Vol. 3, p. 331.